Inden selve parringen findes som regel et parringsspil eller en kurtiseringsadfærd, der oftest udføres af hannen.<ref name=Short/> I de fleste tilfælde er denne adfærd ret enkel og involverer en form for sang. Det er som regel fuglearter med sange af længere varighed, der benyttes til at tiltrække en hun, f.eks. [[nattergal]] eller [[sanglærke]], mens korte sange som hos [[bogfinke]] i højere grad benyttes til at forsvare territoriet. Nogle arter benytter en bestemt type sang til at tiltrække hunner og en anden type overfor andre hanner. Dette ses f.eks. hos [[munk]], hvor en fløjtende sang især anvendes til at tiltrække en hun, mens en pludrende sang anvendes i territoriehævdelsen. Hunner foretrækker hanner med en varieret sang.<ref name=Hansen/> Kurtiseringsadfærden kan også bestå i flyveopvisninger eller dans og spil som hos [[urfugl]]. Det er normalt hunnen, der vælger mellem hannerne<ref name=Burton/>, men hos de polyandriske svømmesnepper er dette omvendt: de mere enkelt farvede hanner vælger mellem de kraftigt farvede hunner.<ref name=Schamel/> Magerne udfører som regel madning, næbkontakt og gensidig fjerpudsning efter at fuglene er udparrede.<ref name = Attenborough/>
Geologi